CELEX: 32015R0150
Language: et
Date: 2015-01-30 00:00:00
Title: Komisjoni rakendusmäärus (EL) 2015/150, 30. jaanuar 2015 , millega muudetakse määruse (EL) nr 37/2010 lisa toimeaine gamitromütsiini osas  EMPs kohaldatav tekst

31.1.2015   
            
            
               ET
            
            
               Euroopa Liidu Teataja
            
            
               L 26/10
            
         KOMISJONI RAKENDUSMÄÄRUS (EL) 2015/150,
   30. jaanuar 2015,
   millega muudetakse määruse (EL) nr 37/2010 lisa toimeaine gamitromütsiini osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.
            
         
               (3)
            
            
               Gamitromütsiin on kantud määruse (EL) nr 37/2010 lisa tabelisse 1 lubatud toimeainena veiste puhul (lihaskude, maks ja neerud), välja arvatud nende loomade puhul, kellelt saadakse inimtoiduks ettenähtud piima.
            
         
               (4)
            
            
               Euroopa Ravimiametile on esitatud taotlus laiendada olemasolevat gamitromütsiini kannet sigadele.
            
         
               (5)
            
            
               Kooskõlas määruse (EÜ) nr 470/2009 artikliga 5 peab Euroopa Ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul. Veterinaarravimite komitee leidis, et kõnealuse toimeaine puhul ei saa toetada järelduste laiendamist teistele toidulooma liikidele.
            
         
               (6)
            
            
               Seepärast tuleks muuta gamitromütsiini kannet määruse (EL) nr 37/2010 lisa tabelis 1, et lisada jääkide piirnormid sigade puhul.
            
         
               (7)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse toimeainet gamitromütsiini käsitlev kanne järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Gamitromütsiin
                  
                  
                     Gamitromütsiin
                  
                  
                     Sead
                  
                  
                     100 μg/kg
                  
                  
                     Lihaskude
                  
                  
                     KIRJE PUUDUB
                  
                  
                     Antibakteriaalsed ained/antibiootikumid”
                  
               
                     100 μg/kg
                  
                  
                     Nahk ja rasvkude loomulikes proportsioonides
                  
               
                     100 μg/kg
                  
                  
                     Maks
                  
               
                     300 μg/kg
                  
                  
                     Neerud
                  
               
                     Veised
                  
                  
                     20 μg/kg
                  
                  
                     Rasvkude
                  
                  
                     Ei kasutata loomade puhul, kellelt saadakse inimtoiduks ette nähtud piima.
                  
               
                     200 μg/kg
                  
                  
                     Maks
                  
               
                     100 μg/kg
                  
                  
                     Neerud